ओबामा ने किया आर्थिक संकट से उबरने का ऐलान  
ओबामा ने कहा है कि सत्ताधारी डेमोक्रेटिक और विपक्षी रिपब्लिकन पार्टी के बीच देश के कर्ज़ लेने की सीमा को बढ़ाने के मुद्दे पर समझौता हो गया है।
अमेरिकी राष्ट्रपति बराक ओबामा ने अमेरिका के भारी आर्थिक संकट से उबरने का ऐलान किया है। ओबामा ने कहा है कि सत्ताधारी डेमोक्रेटिक और विपक्षी रिपब्लिकन पार्टी के बीच देश के कर्ज़ लेने की सीमा को बढ़ाने के मुद्दे पर समझौता हो गया है। इससे अमेरिका समय पर अपने कर्ज़ को चुका सकेगा। अमेरिका को दो अगस्त तक कर्ज़ लेने की अपनी 14 अरब डॉलर की सीमा को बढ़ाना था वरना इस बार का डर था कि वो कर्ज़ की अदायगी में चूक जाएगा।   समझौते के मुताबिक अगले 10 सालों में सरकारी खर्चों में 100 अरब डॉलर की कमी की जाएगी। ओबामा ने एक समिति बनाने का भी ऐलान किया जो खर्च में कटौती पर एक नवंबर तक अपनी रिपोर्ट सरकार को सौंपेगी। दोनों दलों के बीच हुए इस समझौते को सोमवार को कांग्रेस के दोनों सदनों में मंज़ूरी के लिए पेश किए जाने की उम्मीद है।